[教宗方濟各於梵蒂岡拍攝]
[TED2017 首次播放]
晚安，
或者早安，我唔肯定呢度宜家幾點。
唔理幾點，我都好開心能夠參加你地嘅會議。
我好喜歡呢次嘅主題「未來嘅你」，
因為喺展望未來嘅同時，
我地今天就要展開對話，透過「你」睇向未來。
「未來嘅你」：
未來都係無數個「你」組成，
由彼此邂逅組成，因為人生就喺我地同他人嘅互動中流逝。
我活左咁多年，
越嚟越相信每一個人嘅存在都同其他人息息相關：
生命不單只係流逝而過嘅時間，
生命充滿左互動嘅過程。
當我地相遇，或者係傾聽生病嘅人、
面對重重困難，想找尋光明未來嘅移民、
心入面背負深刻痛苦嘅犯人、
仲有好多搵唔到工作嘅人，
其中好多都係年輕人，
呢個時候我成日諗：
「點解係佢地，而唔係我？」
我自己都係出身喺移民家庭；
我嘅父親、我嘅祖父母同好多義大利人一樣，
飄洋過海去到阿根廷，
同其他一無所有嘅人面臨相同嘅命運。
我好可能就會變成今天其中一個被「遺棄」嘅人。
所以點解我成日問自己：
「點解係佢地，而唔係我？」
首先，我希望呢場會議能夠提醒我地，
點解我地都需要彼此。
無人係一座孤島，
無人係個同他人分割而獨立存在嘅個體，
唯有每個人攜手，
先可以共同建立未來。
我地唔係成日諗到每件事都係緊密相關嘅，
我地必須將彼此嘅連結回歸到健康嘅狀態。
就算係我心入面對兄弟姊妹有嚴厲嘅評判，
亦都都會創下無法癒合嘅傷口，
唔可以原諒嘅冒犯，
造成最終會傷害到我嘅憎恨，
呢啲都係我背負嘅掙扎，
係我心底需要被熄滅嘅火焰，
如果唔係會成為熊熊大火，最終只剩下灰燼。
今日，有好多人似乎認為快樂嘅未來遙不可及。
我地需要正視佢地嘅果種擔心，
但係甘並唔係無辦法克服嘅。
只要我地唔將世界鎖係外面就可以解決。
快樂只可以喺整體
同每一個個體之間嘅平衡搵到。
你地比我更懂得科學這門學問，
就連科學都指向一種理解，
即係：現實係每一個元素
同萬物連結互動嘅地方。
嚟到我帶嚟嘅第二個訊息。
你地試諗下，
如果科學同技術創新嘅成長
能夠帶嚟更多平等同社會包容有，會有幾好！
如果我地發掘遠方星球嘅同時，
能夠重新發掘我地周圍兄弟姊妹嘅需求，會有幾好！
如果「團結一致」呢個美麗但係
時不時造成問題嘅詞彙，
不單單侷限喺社會工作，
而係可以成為政治、
經濟和科學選擇嘅預設態度，
以及個體之間、人民同國家之間嘅關係，會有多好。
唯有教育大家乜嘢係真正嘅團結一致，
我地先可以克服「浪費嘅文化」，
呢個唔只係食物同物質嘅浪費，
更重要嘅係，
果啲被我地技術經濟體系棄之一旁嘅人。
喺我地無意識到嘅時候，
呢個體系宜家將物品當成核心，而唔係人。
好多人希望「團結」呢個詞
能夠從字典入面消失。
不過團結並唔係一個自動嘅機制。
團結係唔可以用程式撰寫或控制出嚟嘅：
呢個係出自每個人內心嘅自由回應。
無錯，係自由回應！
當一個人意識到
即使面臨諸多衝突，
生命依然係份禮物，
愛係生命嘅來源同意義，
咁佢又點可以控制自己去幫人嘅衝動呢？
要做好事，
我地需要回憶、勇氣，仲需要創意。
我知道TED集結左
好多充滿創意嘅人。
無錯，
愛的確需要創意、具體和巧妙嘅態度。
良好意圖同普遍做法，
經常被用嚟撫慰我地嘅良心，
但係甘樣仲唔夠。
讓我地互助，大家一齊，要記住，
「他人」並唔只係個數據或者數字。
「他人」亦都係有頭有面嘅。
「你」一直都係個真實嘅存在，
係個需要幫忙嘅人。
耶穌講過一個預言，
可以幫助我地了解彼此嘅差異，
亦係果啲對別人視若無睹嘅人
同願意助人嘅人之間嘅差別。
我相信你地都有聽過「好撒馬利亞人」嘅寓言故事。
當耶穌問：「我嘅鄰居係邊個？」
佢其實係透過呢個故事問：
「我地能夠幫助邊個？」
故事係咁樣嘅，有個男人
被攻擊、搶劫、毆打，而且被丟喺骯髒嘅路邊。
當時極富權威嘅一名祭司
同一個利未人見到佢
都視若無睹，少少都無諗住幫佢。
過左一陣，一位當時被人睇唔起嘅
撒馬利亞人經過。
見到路邊有個受傷嘅人，
佢並無假裝無見到佢，
反而對呢個人心生同情，
驅使佢做出左實際行動：
佢用油同埋葡萄酒幫果個無助嘅男子處理傷口，
帶佢到旅館，
仲自掏腰包幫佢比錢。
好撒馬利亞人嘅故事正係今日人性嘅故事。
人類嘅道路上充滿痛苦，
因為今日嘅一切都以金錢和物質為中心，
而唔係以人為本。
而且亦都成日見到有啲自稱為
「值得尊敬嘅人」卻唔會出手幫助別人，
因此將成千上萬嘅人，
甚至整個族群，棄之路邊。
幸運嘅係，世界上有啲願意自掏腰包、
樂於助人嘅人宜家喺到創造新世界。
德蕾莎修女講過：
「唯有自願犧牲奉獻，先可以真正去愛人。」
我地仲有好多事要做，我地必須攜手一齊做。
但係每日有咁多事，我地要點樣先可以做到？
感謝上帝，世界上無邊個系統，可以消滅我地向善嘅渴望
以及想對抗邪惡嘅能力，
呢啲特質都源自我地內心深處。
你可能會問我：
「係啊，呢啲話講就好聽，
但係我先唔係好撒馬利亞人，
亦都唔係加爾各答嘅德蕾莎修女。」
事實上，我地每個人都好珍貴。
每個人喺上帝眼中，都無可取代。
面對今日黑暗嘅衝突，
我地每個人都可以成為明亮嘅燭光，
光明能夠戰勝黑暗，
黑暗永遠無法消滅光明。
對基督徒嚟講，未來的確有個名字，
佢叫做「希望」。
心存希望並唔代表天真，
並忽視人類正面臨嘅悲劇。
希望係人心中嘅美德，
希望並唔會將自己關在黑暗中，
唔會停留喺過去，唔會虛度今日，
而係能夠展望未來。
希望係通往未來嘅門。
希望係生命謙卑、隱蔽嘅種子，
隨著時間，就可以長成一棵大樹。
希望睇起嚟就好似隱形嘅酵母，能夠讓麵團發酵，
並替人生嘅各方各面帶嚟美好滋味。
希望能夠達成好多嘢，
因為只要有希望嘅一小點火花，
就足以令到黑暗之盾燃之殆盡。
每個個體都足以讓希望恆存，
而果個個體可以係「你」。
跟住就會有另一個「你」，再另一個「你」，
然後就會變成「我地」。
所以，希望係從
「我地」開始嘅咩？
唔係。希望係從一個「你」開始。
等到有「我地」，呢場革命就可以開始！
我今日想分享嘅第三個訊息，
的確就係同革命有關：溫柔嘅革命。
點解係溫柔？
溫柔係一種緊密、真實嘅愛。
溫柔從我地內心開始，
延伸到雙眼、雙耳同雙手。
溫柔代表要用雙眼正視別人，
用雙耳傾聽，傾聽孩子、窮人，
果啲害怕未來嘅人嘅心聲。
傾聽我地共同嘅家，
我地生病、受污染嘅地球發出嘅無聲哭泣。
溫柔代表要運用我地嘅雙手和內心，
去安慰他人，去幫助有需要嘅人。
溫柔係小孩子嘅語言，
係需要彼此嘅人嘅語言。
小孩子對父母嘅愛，
透過碰觸、眼神、聲音和溫柔嘅態度茁壯。
我每次聽到
父母親同寶寶講話，
用小孩子明白嘅語言
同佢地做同等程度嘅溝通。
咁就係溫柔：同其他人平等而立。
上帝派耶穌嚟到世間，
就係為左要跟人類有同一個立足點。
就好似好撒馬利亞人所選嘅道路一樣。
呢條亦係耶穌自己選擇嘅道路。
佢屈尊，
佢將自己喺人世嘅時間，
用嚟實踐真實、具體嘅愛嘅語言。
無錯，唯有最強壯、最有勇氣嘅男女
先會選擇溫柔這條路。
溫柔並唔係弱點，而係堅毅。
溫柔係團結一致嘅道路，係人類前進嘅道路。
請容我大聲、清楚地呼籲：
你越有權力，
你嘅行為就可以對他人產生更大嘅影響，
你就越有謙虛行事嘅責任。
如果你唔甘樣做，咁你嘅權力摧毀你，
你亦都會毀掉別人。
喺阿根廷，
有一句說話係甘樣講嘅：
「權力就好似空肚飲氈酒。」
你會頭暈、喝醉、失去平衡，
最後會傷害自己以及身邊嘅人，
除非你可以謙虛、溫柔咁運用你嘅權力。
相反，透過謙卑和堅實嘅愛，最高、最強嘅權力，
亦都可以成為良善、助人嘅力量。
人類嘅未來並唔係只掌握在政治人物、
領袖、大公司嘅手中。
沒錯，佢地的確握有好大嘅責任。
但係最重要嘅係，未來掌握喺一群人手入面。
這群人能夠意識到他人係個有面容嘅「你」，
能夠意識到自己係「我地」嘅一部分。
我地需要彼此。
所以亦都請將我睇成一個溫柔嘅人，
咁樣我先可以完成
神賦予我嘅任務，為左他人，
為左你地每一個人，為左我地每一個人服務。
謝謝。